
07.05.2008

Татарстан Республикасы Премьер-министры Рөстәм Миңнеханов “Казан” милли-мәдәни үзәгендә фронтовикларны һәм тыл ветераннарын 1941-1942 елларда Бөек Ватан сугышындагы Җиңү белән котлады. Ветераннарны Казан Суворов училищесы курсантлары һәм кадет мәктәпләре укучылары, “Ватан” хәрби-патриотик клуб әгъзалары каршы алды.

06.05.2008

Татарстанның Авыл хуҗалыгы һәм азык-төлек министрлыгына авыл хуҗалыгы юнәлешендәге һөнәри техник белем бирү учреждениеләрен якларга кирәк. Бу турыда бүген республика Премьер-министры Рөстәм Миңнеханов Баулы авыл хуҗалыгы җитештерүчеләре белән очрашу барышында хәбәр итте.

05.05.2008

Бүген, 5 нче май көнне, Түбән Камада Бөек Ватан сугышы ветераннарына “ВАЗ-21074” маркалы автомобиль ачкычлары тапшыру тантанасы булып узды. Республиканың 16 төбәгеннән сугышта катнашкан 39 кеше “җиделе” хуҗалары булдылар. Җиңел машиналарны тапшыру Түбән Кама музее янындагы мәйданда булды. Тантаналы чарада Татарстан Республикасы Премьер-министрының беренче урынбасары Борис Павлов, Түбән Кама муниципаль районы башлыгы Айдар Метшин, шулай ук Татарстанның бүген “Жигули” алучы ветераннар яши торган тагы 15 муниципаль берәмлеге вәкилләре катнашты.

01.05.2008

Татарстан Республикасы Премьер-министры Рөстәм Миңнеханов республиканың Кама Тамагы, Тәтеш, Апас һәм Кайбыч районнарындагы язгы кыр эшләренең барышын уңай бәяләде. Бүген ул бу турыда журналистларга Кайбыч районы хуҗалыклары кырларының берсендә хәбәр итте.

29.04.2008

Татарстан Республикасы Премьер-министры Рөстәм Миңнеханов рәсми эш визиты белән Кытай Халык Республикасы (КХР) башкаласында – Пекинда өйри. Бүген Татарстан Хөкүмәте башлыгы Кытай Халык Республикасы (КХР) Мәгариф министрлыгында мәгариф өлкәсендәге хезмәттәшлек, студентлар һәм укытучылар белән алмашуны җайга салу, шулай ук студентлар спорты өлкәсендә хезмәттәшлек мәсьәләләре буенча министр урынбасарлары белән берничә очрашу уздырды.

26.04.2008

Дүшәмбе көнгә Ленин исемендәге Казан дәүләт университы белән Сараево дәүләт университеты арасында Хезмәттәшлек турындагы килешүгә кул кую билгеләнгән. Бу турыда бүген Босния һәм Герцеговинаның Россия Федерациясендәге Гадәттән тыш һәм Тулы вәкаләтле Илчесе Әнвәр Хәлил улы, Татарстан Республикасы Премьер-министры Рөстәм Миңнеханов белән очрашудан соң, журналистларга хәбәр итте.

25.04.2008

“Таиф” компаниясе алдында бик җитди мәсьәлә тора: Татарстан Республикасы нефть химиясе комплексының алга таба үсеше. Бу турыда бүген журналистларга “Таиф” ААҖ акционерларының еллык гомуми җыелышыннан соң үткәрелгән пресс-конференциядә Татарстан Премьер-министры Рөстәм Миңнеханов хәбәр итте.

24.04.2008

Бүген “Казан” Халыкара аэропортында үткәрелгән киңәшмәдә Россиянең 14 төбәгеннән килгән вәкилләр Идел буе федераль округында кече авиация һәм төбәк авиаташуның үсеш мәсьәләләре турында фикер алыштылар. Аерым алганда, кече авиация үсешенә дәүләт ярдәме буенча чаралар системасы турында фикер алышу булды.

23.04.2008

Бүген “ТАНЕКО” компаниясе офисында (Түбән Кама) Татарстан Премьер-министры Рөстәм Миңнеханов Түбән Камада “Нефть эшкәртү һәм нефть химиясе заводлары комплексы” проектын гамәлгә ашыру буенча эшлекле киңәшмә үткәрде. Сүз проектны тормышка ашыру буенча агымдагы эшләрнең торышы, Комплексның проект документларын эшләү өлкәсендә хәлләрнең торышы һәм шулай ук төзү-монтаж эшләренең графигын үтәү турында барды.

22.04.2008

Бүген Татарстан Республикасы Премьер-министры Рөстәм Миңнеханов Универсиада-2011 не үткәрү өчен көрәштә откан Кытай шәһәре - Шеньчжень делегациясе белән очрашты. Очрашуда Шеньчжень вице-мэры Даоксинг Линг, Кытай студентлар спорты Федерациясенең генераль секретаре Лига Янг катнашты. Казан белән шәһәр мэры Ильсур Метшин таныштырды.
Рәсми Татарстан